מיקלוש גפני

מיקלוש גפני<ref>Weinstock családnéven született, melyet a második világháborút követően Várira magyarosított. Miután elkezdődött külföldi karrierje, eredeti vezetéknevét annak héber alakjára, a Gafnira cserélte.</ref> (במקור ויינשטוק, בהונגרית: Gafni Miklós; טיסהצ'גה, 28 במאי 1923 – ניו יורק, 8 במרץ 1981) היה זמר אופרה (טנור) יהודי-הונגרי-אמריקאי בעל שם עולמי בשל קולו המיוחד והופעותיו ברחבי העולם.

==קורות חיים==
מיקלוש ויינשטוק נולד במשפחה יהודית כבנם של אהרון ויינשטוק, חוכר טחנת קיטור וסוחר, ושל אילונה צובל. ביולי 1942 זכה בתחרות השירה של איגוד קבוצות הנוער (מתוך שישים משתתפים).<ref>Forrás: Ujság (1942. július 14.) 18. évfolyam, 157. szám, [https://adtplus.arcanum.hu/hu/view/Ujsag_1942-07/?query=%22Weinstock%20Miklós%22&pg=123&layout=s Online elérés]</ref> החוקים היהודיים במיוחד החוק היהודי השני והחוק היהודי השלישי עצרו את כישרונו המתפתח לכמה שנים. בדצמבר 1942 הוא הופיע בערב זולטאן קודאי בתיאטרון גולדמארק במסגרת פעילות האמנות של של אומיקה - ההתאחדות הלאומית היהודית-הונגרית לחינוך שהייתה המסגרת היחידה אז להופעת אמנים יהודים ורק בפני קהל יהודי. בין היתר הופיע עם נגן הצילו בעל השם העולמי יאנוש סטארקר. במהלך מלחמת העולם השנייה, הוא נלקח לשירות העבודה (עבודות כפייה לגברים יהודים עבור הצבא ההונגרי) ולאחר מכן גורש למחנה הריכוז מאוטהאוזן, שם שוחרר כמה שבועות לפני יום הולדתו ה-22. לאחר השואה לא נשאר לו איש, הוריו ואחיו נרצחו באושוויץ.

== קריירה ==
בשנת 1945, המנצח האיטלקי סרג'יו פיילוני , שהיה המנהל המוזיקלי הראשי של בית האופרה של בודפשט באותה תקופה, נתן לו את ההזדמנות להופיע בבית האופרה, שם הופיע לראשונה באופרה "האדרת" ולאחר מכן בתפקיד אלפרד גרמונט בלה טרוויאטה של ורדי. לאחר מכן הייתה לו הזדמנות ללמוד ברומא מהמאסטרים הגדולים של אותה תקופה כמו ריקרדו סטראצ'ארי , אורליאנו פרטיל ובנימינו ג'ילי. קול הטנור החזק שלו הזכיר לרבים את קולו של ג'ילי. לאחר הופעתו בשגרירות האמריקנית ברומא, הוזמן לסדרת קונצרטים בארצות הברית. לאחר מכן כבר לא רצה לחזור להונגריה והתיישב בארצות הברית. ב-8 בפברואר 1947, נתן קונצרט בבית העירייה של ניו יורק, והעיתונים למחרת השוו אותו לאנריקו קרוזו.

בנובמבר 1949 נתן קונצרט בקרנגי הול, שם זכה שוב לביקורות נלהבות וביצע, בין היתר, את הכניסה של יאנצ'י מתוך "יאנוש ויטז" מאת פונגראץ קאצ'ו . באותה שנה צולם סרט קצר על חייו בשם "קול נולד" (A Voice Is Born), שזכה בפרס הסרט התיעודי הטוב ביותר. מתחילת דרכו ועד מותו השתתף ביותר מ-17 סיורים ברחבי העולם. הוא הופיע כמעט בכל בתי האופרה המפורסמים בעולם ונתן מאות קונצרטים סולו. הוא שר תפקידי טנור מובילים בלפחות שש עשרה אופרות. גפני ביצע את תפקידיו בתשע שפות.

מיקלוש גפני שתחילה שינה את שמו מוויינשטוק לווארי ולאחר מכן לשם העברי גפני, ביקר בהונגריה מספר פעמים בשנות ה-60. באפריל 1964 הוא שר את התפקיד הראשי באופרה שמשון ודלילה של קאמי סן-סנס בבית האופרה של בודפשט, אך הופיע גם בטוסקה ובליצנים. בדצמבר 1965 הוא שר שוב בבודפשט, הפעם בליצנים ובנשף המסכות, בשתי הפעמים מול אולמות מלאים. נראה היה שימשיך את קריירת השירה שלו בהונגריה, אבל בסופו של דבר חזר לאמריקה, שם ויתר על קריירת השירה והצטרף לעסק של מזון ארוז בשם "Michel's Magnifique".

גפני התיישב בוייט סולפור ספרינגס, מערב וירג'יניה לפני מותו. ב-1981 לקה בהתקף לב בנמל התעופה הבין-לאומי ג'ון פ. קנדי בניו יורק ולא הצליחו להציל אותו. נולד לו ילד אחד מכל אחד משתי נשותיו: בנו אריאל ובתו גבריאלה. אשתו השנייה הייתה אנקתי א. בוטס ילידת שווייץ.

== תפקיד קולנוע ==
ב-1958 שיחק בסרט "כלוב הזהב", (The Golden Cage) שהציג את המרד ההונגרי של 1956 באמצעות סיפור אהבה. בסרט הוא גילם טנור צעיר שסירב להצטרף למפלגה הקומוניסטית ההונגרית, ואז עוזב את אהבתו הרקדנית, כדי להמשיך בקריירה עולמית. עם זאת, לאחר מרד 1956, הוא פוגש שוב את אהבתו בווינה. הוא ויאנינה סרוואש מגלמים את עצמם בסרט, שכולל גם קטעים דוקומנטריים מקוריים.

== הנצחה ==
בהונגריה, בשנת 1997, הונצח מיקלוש גפני בטקס קדושי השואה בעיר הולדתו טיסאקסג, ובאותה תקופה הוצע גם להקים לכבודו חדר זיכרון בעיר. ככל שידוע לא הושגה התקדמות בעניין הזה, למרות שגפני הוא היליד המפורסם ביותר של העיר.

== לקריאה נוספת ==
* Magyar életrajzi lexikon IV: 1978–1991 (A–Z). Főszerk. Kenyeres Ágnes. Budapest: Akadémiai. 1994. ISBN 963-05-6422-X ([http://mek.oszk.hu/00300/00355/html/ABC04834/04908.htm לקסיקון ביוגרפי הונגרי]. עורכת ראשית אגנש קניירש)
* Magyar színházművészeti lexikon. Főszerk. Székely György. Budapest: Akadémiai. 1994. ISBN 963-05-6635-4 ([http://mek.oszk.hu/02100/02139/html/sz28/135.html לקסיקון הונגרי לאמנות הבמה])
* [https://adtplus.arcanum.hu/hu/view/AmerikaiMagyarNepszava_1981_1/?query=%22Gafni%20Miklós%22&pg=296&layout=s טנור על צמרת האילן] (1981. április 3.) Amerikai Magyar Népszava, 82. évfolyam, 14. szám
* [https://adtplus.arcanum.hu/hu/view/Szivarvany_1947-2/?query=%22Gafni%20Miklós%22&pg=182&layout=s Kőtörés közben fejlődött ki Gafni Miklósnak, a Metropolitan fiatal magyar tenoristájának csodálatos hangja] (1947. augusztus 9.) Szivárvány, 2. évfolyam, 32. szám (קולו הנפלא של מיקלוש גפני, הטנור ההונגרי הצעיר של המטרופוליטן, התפתח תוך כדי חציבה בעבודות כפייה)

== קישורים חיצוניים ==

* [http://www.operavivra.com/artists/tenors/miklos-gafni/ מיקלוש גפני], באתר operavivra.com
* [https://www.szombat.org/tortenelem/gafni-weinstock-miklos-tiszacsegetol-a-vilaghirig גפני (ויינשטוק) מיקלוש – מטיסהצ'גה לתהילה עולמית], באתר szombat.org
* [http://omike.hu/omike/muveszek/weinstock-miklos-gafni-miklos/591 מיקלוש ויינשטוק (מיקלוש גפני) (1924–1981)]
* [http://digitar.opera.hu/www/c16operadigitar.01.02.php?as=3982&bm=1&mt=0 מיקלוש גפני], באתר האופרה ההונגרית

== הערות שוליים ==

קטגוריה:זמרי אופרה יהודים הונגרים
קטגוריה:משתתפי פעילות האומנות אומיקה
קטגוריה:אישים במחנות שרות העבודה (הונגריה)
קטגוריה:אסירים במחנה הריכוז מאוטהאוזן
קטגוריה:ניצולי השואה: הונגריה
קטגוריה:מהגרים מהונגריה לארצות הברית
קטגוריה:הונגרים שנולדו ב-1923
קטגוריה:אמריקאים שנולדו ב-1923
קטגוריה:הונגרים שנפטרו ב-1981
קטגוריה:אמריקאים שנפטרו ב-1981